Dodecahedron Romanum
Dodecahedron Romanum est parva res concava, aere vel lapide facta, forma dodecahedri: duodecim planarum facierum pentagonarum, quarum quaeque rotundum foramen in medio habet, quod ad medium concavum conectitur. Dodecahedra Romana a saeculis secundo vel tertio faciebantur.

Paene centum horum dodecahedrorum inventa sunt, ab Anglia ad Hungariam, et ad orientem Italiae, quorum plurima in Francia et Germania inventa sunt. Magnitudine a 4 cm ad 11 cm, inter se texturis variant. Plurima aere, sed aliquae ut videtur lapide facta sunt.

Usus dodecahedrorum res occulta manet; nulla mentio apud auctores suorum saeculorum reperitur. Usus opinabiles sunt candelabra (cera intra unum exemplum inventa est); tali; instrumenta mensurae; calibratio aquaeductuum; et fundamenta aquilarum militarium. Subiciuntur quaedam fuisse res religiosae; haec coniectura adfertur quod plurima exempla in locis culturae Gallo-Romanae inventa sunt.

Notae

Bibliographia
 Hill, C. 1994. "Gallo-Roman Dodecahedra: a progress report." The Antiquaries' Journal 74:289–292.

Nexus externi

 Dodecahedra Romana (et unum icosahedron Romanum)
 Interretiale antiquitatum museum. Universitas Newcastle.

Res archaeologicae
Res occultae
Imperium Romanum